Egy szépen csillogó éremmel zárt Debrecen a Bocskain - Cívishír.hu
Egy szépen csillogó éremmel zárt Debrecen a Bocskain
Nagy Bence dobogóra állhatott (Fotó: Cívishír)
A magyarok az oroszokkal és a kínaiakkal is felvették a versenyt.
Parázs ütközeteket hozott a 61. Bocskai István ökölvívó-emlékverseny záró felvonása szombaton délután az Oláh Gábor utcai sportcsarnokban. Kár, hogy debreceni érdekeltség nélkül zajlottak le a finálék, de nem lehetünk elégedettek, hiszen Nagy Bence révén a DVSC éremmel zárt, ami ebben a nemzetközi mezőnyben igencsak megsüvegelendő teljesítmény.
A 24 ország kiválóságait felvonultató Bocskai döntőin rögtön két magyar diadalnak tapsolhatott a nagyérdemű. Az Erdei Zsolt Európa- és világbajnok nevével fémjelzett Madárfészek Akadémia két fiatal bunyósa, Virbán Gábor (49 kg) és Szaka István (52 kg) jobbnak bizonyult angol, illetve orosz riválisánál.
A 64 kg-ban termett még babér a magyaroknak, mégpedig könnyű Richárd jóvoltából, akinek hatalmas adok-kapok végén emelték magasba a kezét a moldáv Dimitrij Galagot ellen.
A magyarok így három arannyal - az oroszokkal és a kínaiakkal holtversenyben - az élen végeztek az éremtáblázaton.
A Bocskai-emlékverseny döntői (elöl a győztesek):
49 KG: Virbán Gábor-Harvey Horn (brit) 5:0
52 kg: Szaka István-Ovik Oganisszian (orosz) 5:0
56 kg: Zsang Zsiavel (kínai)-Ali Shan Alagas (török) 5:0
60 kg: Konsztantin Bogomazov (orosz)-Alekszander Melenyuk (ukrán) 5:0
64 kg: Könnyű Richárd- Dimitrij Galagot 3:2
69 kg: Jaroszlav Szamofalov (ukrán)-Madiev Eskerkhan (gúz) 5:0
75 kg: Jerik Alzsanov (kazah)-Andrej Kovalcsuk (orosz) – Kovalcsuk sérülés miatt nem állt ki
81 kg: Georgi Kusitasvili (orosz)-Kusszainov Sajmurat (kazah) 5:0
91 kg: Toni Filipi (horvát)-Igor Jakubowski (lengyel) 4:1
+91 kg: Viktor Vikrist (ukrán)-Alekszej Zavatyin (moldáv) 5:0
49 kg: Jelena Szavaleva (orosz)-Csang Jüan (kínai) 5:0
60 kg: Junhüan Jin (kínai)-Natalija Szamokina (orosz) 5:0
75 kg: Qian Li (kínai)-Elzbieta Wojcik (lengyel) 5:0
A súlyos női pofonoknak is lehet örülni!